Jyllands-Postens tegner Kurt Westergaard vil nu forsøge at få nedlagt et fogedforbud mod Stop Islamiseringen af Danmark?s brug af Muhammed-tegning i demonstration i Aalborg på lørdag

På sin hjemmeside www.siad.dk har foreningen Stop Islamiseringen af Danmark lagt Kurt Westergaards tegning af Muhammed med bombe i turbanen ind. Her kan interesserede så downloade tegningen tilføjet teksten "Kan du ikke li? billedet? - Tag hjem! Foreningen opfordrer til at medbringe et print af tegningen til lørdagens demonstration. Det er helt uacceptabelt og klart i strid med ophavsretten, siger Kurt Westergaard til TV2/NORD. Med hjælp fra Dansk Journalistforbund vil Kurt Westergaard i løbet af dagen kontakte en advokat for at få nedlagt fogedforbud. Mere om sagen i vores nyhedsudsendelse klokken 19.30